CELEX: 32020D1301
Language: lt
Date: 1600300800000
Title: Komisijos sprendimas (ES) 2020/1301 2020 m. rugsėjo 17 d. kuriuo Europos Sąjungos vardu patvirtinamas Europos Sąjungos bei jos valstybių narių ir Kolumbijos, Ekvadoro bei Peru prekybos susitarimo XIII priedo 1 priedėlio pakeitimas

18.9.2020   
               
               
                  LT
               
               
                  Europos Sąjungos oficialusis leidinys
               
               
                  L 304/6
               
            
         KOMISIJOS SPRENDIMAS (ES) 2020/1301
         2020 m. rugsėjo 17 d.
         kuriuo Europos Sąjungos vardu patvirtinamas Europos Sąjungos bei jos valstybių narių ir Kolumbijos, Ekvadoro bei Peru prekybos susitarimo XIII priedo 1 priedėlio pakeitimas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. gegužės 31 d. Tarybos sprendimą 2012/735/ES dėl Europos Sąjungos bei jos valstybių narių ir Kolumbijos bei Peru prekybos susitarimo pasirašymo Sąjungos vardu ir laikino taikymo (1), ypač į jo 4 straipsnį,
         kadangi:
         
                     (1)
                  
                  
                     Europos Sąjungos bei jos valstybių narių ir Kolumbijos bei Peru prekybos susitarimas (2) (toliau – Susitarimas) Peru laikinai taikomas nuo 2013 m. kovo 1 d. (3), o Kolumbijai – nuo 2013 m. rugpjūčio 1 d. (4). Ekvadoras prie Susitarimo prisijungė sudarydamas Prisijungimo protokolą (5); jis laikinai taikomas nuo 2017 m. sausio 1 d. (6);
                  
               
                     (2)
                  
                  
                     Susitarimo 209 straipsnyje numatyta galimybė užbaigus prieštaravimo procedūrą ir išnagrinėjus geografines nuorodas, kaip nurodyta jo 208 straipsnyje, į Susitarimo XIII priedo 1 priedėlį įtraukti naujas geografines nuorodas;
                  
               
                     (3)
                  
                  
                     Kolumbija pateikė Sąjungai prašymą į Susitarimo XIII priedo 1 priedėlį įtraukti naujų geografinių nuorodų. Sąjunga užbaigė prieštaravimo procedūrą ir išnagrinėjo dvi naujas Kolumbijos geografines nuorodas;
                  
               
                     (4)
                  
                  
                     Susitarimo 257 straipsnio 2 dalyje nustatyta, kad pagal Susitarimo 257 straipsnio 1 dalį Šalių įsteigtas Intelektinės nuosavybės pakomitetis yra atsakingas už Susitarimo 209 straipsnyje nurodytos informacijos vertinimą ir pagal Susitarimo 12 straipsnio 1 dalį įsteigtam Prekybos komitetui teikia pasiūlymus dėl Susitarimo XIII priedo 1 priedėlio pakeitimo;
                  
               
                     (5)
                  
                  
                     2020 m. liepos 28 d. Intelektinės nuosavybės pakomitetis įvertino informaciją apie dvi naujas Kolumbijos geografines nuorodas ir pasiūlė Prekybos komitetui atitinkamai pakeisti Susitarimo XIII priedo 1 priedėlį;
                  
               
                     (6)
                  
                  
                     Susitarimo 13 straipsnio 1 dalies d punkte nustatyta, kad Prekybos komitetas vertina ir priima sprendimus bet kokiais Susitarime numatytais klausimais, kuriuos jam perduoda pagal Susitarimą įsteigti specialieji organai;
                  
               
                     (7)
                  
                  
                     vadovaujantis Susitarimo 14 straipsnio 3 dalimi, 12 straipsnio 4 dalyje nustatytais atvejais visus sprendimus priima ES šalis ir atitinkama Susitarimą pasirašiusi Andų šalis, su sąlyga, kad tokie sprendimai neturi poveikio kitos Susitarimą pasirašiusios Andų šalies teisėms ir pareigoms. Šiam klausimui taikomos 12 straipsnio 4 dalies nuostatos, nes jis susijęs tik su dvišaliais ES šalies ir Kolumbijos santykiais ir buvo aptartas Intelektinės nuosavybės pakomitečio dvišaliame posėdyje;
                  
               
                     (8)
                  
                  
                     todėl Susitarimo XIII priedo 1 priedėlis turėtų būti iš dalies pakeistas, o pakeitimai turėtų būti patvirtinti Sąjungos vardu,
                  
               NUSPRENDĖ:
         
            1 straipsnis
            Europos Sąjungos vardu patvirtinami Europos Sąjungos bei jos valstybių narių ir Kolumbijos, Ekvadoro bei Peru prekybos susitarimo XIII priedo 1 priedėlio pakeitimai, išdėstyti Prekybos komiteto sprendimo projekte.
            Prekybos komiteto sprendimo projektas pateikiamas šio sprendimo priede.
         
         
            2 straipsnis
            Sąjungos delegacijos Prekybos komitete vadovas įgaliojamas Europos Sąjungos vardu patvirtinti to komiteto sprendimą.
         
         
            3 straipsnis
            Šis sprendimas skelbiamas Europos Sąjungos oficialiajame leidinyje.
            Priimtas Prekybos komiteto sprendimas skelbiamas Europos Sąjungos oficialiajame leidinyje.
         
         
            Priimta Briuselyje 2020 m. rugsėjo 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 354, 2012 12 21, p. 1.
         
            (2)  Europos Sąjungos bei jos valstybių narių ir Kolumbijos bei Peru prekybos susitarimas (OL L 354, 2012 12 21, p. 3).
         
            (3)  Pranešimas dėl Europos Sąjungos bei jos valstybių narių ir Kolumbijos bei Peru prekybos susitarimo laikino taikymo tarp Europos Sąjungos ir Peru (OL L 56, 2013 2 28, p. 1).
         
            (4)  Pranešimas dėl Europos Sąjungos bei jos valstybių narių ir Kolumbijos bei Peru prekybos susitarimo laikino taikymo tarp Europos Sąjungos ir Kolumbijos (OL L 201, 2013 7 26, p. 7).
         
            (5)  Prisijungimo protokolas prie Europos Sąjungos bei jos valstybių narių ir Kolumbijos bei Peru prekybos susitarimo, kuriuo atsižvelgiama į Ekvadoro prisijungimą (OL L 356, 2016 12 24, p. 3).
         
            (6)  Pranešimas dėl Prisijungimo protokolo prie Europos Sąjungos bei jos valstybių narių ir Kolumbijos bei Peru prekybos susitarimo, kuriuo atsižvelgiama į Ekvadoro prisijungimą, laikino taikymo tarp Europos Sąjungos ir Ekvadoro Respublikos (OL L 358, 2016 12 29, p. 1).
      
      
         
            PRIEDAS
            
               
                  PREKYBOS KOMITETO SPRENDIMAS Nr. […]/2020
                  2020 m. […]
                  kuriuo keičiamas Europos Sąjungos bei jos valstybių narių ir Kolumbijos, Ekvadoro bei Peru prekybos susitarimo XIII priedo 1 priedėlis
                  PREKYBOS KOMITETAS,
                  atsižvelgdamas į Europos Sąjungos bei jos valstybių narių ir Kolumbijos, Ekvadoro bei Peru prekybos susitarimą, ypač į jo 13 straipsnio 1 dalies d punktą,
                  kadangi:
                  
                              (1)
                           
                           
                              2016 m. gruodžio 16 d. Kolumbija pateikė Sąjungai prašymą pagal Susitarimo 209 straipsnį į Susitarimo XIII priedo 1 priedėlį įtraukti naujų geografinių nuorodų. Sąjunga užbaigė prieštaravimo procedūrą ir išnagrinėjo dvi naujas Kolumbijos geografines nuorodas;
                           
                        
                              (2)
                           
                           
                              remdamasis Susitarimo 257 straipsnio 2 dalimi, 2020 m. liepos 28 d. ES šalies ir Kolumbijos posėdyje Intelektinės nuosavybės pakomitetis įvertino informaciją apie dvi naujas Kolumbijos geografines nuorodas ir pasiūlė Prekybos komitetui atitinkamai pakeisti Susitarimo XIII priedo 1 priedėlį;
                           
                        
                              (3)
                           
                           
                              todėl Susitarimo XIII priedo 1 priedėlis turėtų būti pakeistas;
                           
                        
                              (4)
                           
                           
                              vadovaujantis Prekybos susitarimo 14 straipsnio 3 dalimi, sprendimas dėl Susitarimo XIII priedo 1 priedėlio pakeitimo gali būti priimtas Sąjungos šalies ir Kolumbijos Prekybos komiteto posėdyje, nes jis susijęs tik su jų dvišaliais santykiais ir nedaro poveikio kitos Susitarimą pasirašiusios Andų šalies teisėms ir įsipareigojimams,
                           
                        NUSPRENDĖ:
                  
                     1 straipsnis
                     Į Susitarimo XIII priedo 1 priedėlio lentelės a punktą „Kolumbijos žemės ūkio ir maisto produktų, vynų, spiritinių gėrimų ir aromatintų vynų geografinės nuorodos“ įtraukiami šio sprendimo priede nurodyti įrašai.
                  
                  
                     2 straipsnis
                     Šį dviem egzemplioriais parengtą sprendimą pasirašo Prekybos komiteto atstovai, kuriems suteikti įgaliojimai veikti Šalių vardu keičiant Susitarimą. Šis sprendimas įsigalioja nuo tos dienos, kurią jį pasirašo paskutinė šalis.
                     Šis sprendimas įsigalioja jo priėmimo dieną.
                  
                  
                     Priimta
                     
                        Prekybos komiteto vardu
                     
                     
                        
                           ES delegacijos vadovas
                        
                     
                     
                        
                           Kolumbijos delegacijos vadovas
                        
                     
                  
               
            
         
      
      
         
            PRIEDAS
            
                        ARROZ DE LA MESETA DE IBAGUÉ
                     
                     
                        Ryžiai
                     
                  
                        CAFÉ DE SANTANDER
                     
                     
                        Kava